20 Dinge Waarmee Seuns Struggle/20 Dinge Wat My Seun Moet Onthou (Sagteband)
Mans maak so moeilik hulle harte vir mekaar oop. En dit des te meer wanneer die onderwerp nie altyd lekker is nie, of 'n mens ongemaklik kan maak. Weens sy betrokkenheid by die jeug weet Johan Smith wat die dinge is waarmee jongmense stoei, en as pa weet hy hoe moeilik dit is om jou hart oop te maak teenoor jou kinders en die wysheid te deel wat jy op die harde manier moes leer – sónder om te preek.
Met 20 dinge waarmee seuns struggle / 20 dinge wat my seun moet onthou gee Johan pa's en seuns dus die beste van twee wêrelde: 'n 2-in-1-boekie met 20 briewe vanuit seuns se perspektief oor die dinge waaroor hulle dink, maar ongemaklik voel om oor te praat, en 20 briewe vanuit 'n pa se perspektief oor dinge wat hy graag met sy seun wil deel. Onderwerpe sluit in seks, Christenskap, vroue, vriendskap ... eintlik enigiets wat swaar op 'n man se hart lê.
Deon de Villiers het geskryf:
"Dit is nou 'n nice konsep! Wens ek het die boek al laaankal gehad. Hierdie "briefvorm" werk uitstekend. Uitstekende boek, ek hoop Johan Smith gaan nog lank vir ons hierdie tipe boeke skryf!" - Geskryf op 10/31/13
A Brand het geskryf:
"Ek geniet elke oomblik saam met die skrywer in hierdie boek. Dit laat onwillekeurrig sommer 'n knop in my keel. Ek wens ek het 'n boek soos hierdie gehad om my te help om met my eie pa te praat. My seuntjie is nog klein, maar sodra hy gereed is om te verstaan gaan ek hierdie dinge met hom deel. Hy moet dit alles weet en ook besef dat hy altyd met my daaroor kan kom praat, al is dit moeilik. – Ek is daar om hom te lei, nie te veroordeel oor die dinge waarmee hy "struggle" nie." - Geskryf op 10/31/13
Bernard Delport het geskryf:
"Hierdie boek is 'n praktiese tool soos min. Die uitstekende beginpunt tot diep gesprekke tussen pa en seun. Ek en my seun vind die boek baie real vir ons albei." - Geskryf op 10/31/13